text: Mand er død efter lastbilulykke nær Kolding 
  29 januar 2014 kl. 14.26
  Et frontalt sammenstød mellem en personbil og en lastbil nær Kolding har kostet en mandlig bilist livet.
  Manden er død, efter at hans bil kom i slinger og stødte frontalt sammen med en modkørende lastbil på Vonsildvej nær Kolding onsdag middag, oplyser Sydøstjyllands Politi.
  - Han kommer kørende alene i bilen, da den skrider ind i en modkørende lastbil. Han blev så hårdt kvæstet, at an døde kort tid efter ulykken, oplyser Sydøstjyllands Politi.
  Ulykken skete omkring klokken 13.45 på Vonsildvej mellem Christiansfeld og Kolding.
  